CELEX: 32001D0515
Language: el
Date: 2001-06-28 00:00:00
Title: 2001/515/ΔΕΥ: Απόφαση του Συμβουλίου, της 28ης Ιουνίου 2001, για τη θέσπιση προγράμματος ενθάρρυνσης και ανταλλαγών, κατάρτισης και συνεργασίας στον τομέα της πρόληψης του εγκλήματος (Ιπποκράτης)

Avis juridique important

|

32001D0515

2001/515/ΔΕΥ: Απόφαση του Συμβουλίου, της 28ης Ιουνίου 2001, για τη θέσπιση προγράμματος ενθάρρυνσης και ανταλλαγών, κατάρτισης και συνεργασίας στον τομέα της πρόληψης του εγκλήματος (Ιπποκράτης)  

Επίσημη Εφημερίδα αριθ. L 186 της 07/07/2001 σ. 0011 - 0013

Απόφαση του Συμβουλίουτης 28ης Ιουνίου 2001για τη θέσπιση προγράμματος ενθάρρυνσης και ανταλλαγών, κατάρτισης και συνεργασίας στον τομέα της πρόληψης του εγκλήματος (Ιπποκράτης)(2001/515/ΔΕΥ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 30 παράγραφος 1, το άρθρο 31 και το άρθρο 34 παράγραφος 2 στοιχείο γ),την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Το άρθρο 29 της συνθήκης για την Ευρωπαϊκή Ένωση ορίζει ότι στόχος της Ενωσης είναι η εξασφάλιση υψηλού επιπέδου προστασίας στους πολίτες εντός ενός χώρου ελευθερίας, ασφάλειας και δικαιοσύνης, με την ανάπτυξη κοινής δράσης μεταξύ των κρατών μελών, ιδίως στον τομέα της πρόληψης του εγκλήματος, οργανωμένου ή μη.(2) Σύμφωνα με τα συμπεράσματα του Ευρωπαϊκού Συμβουλίου του Τάμπερε, πρέπει να ενταθεί η συνεργασία στον τομέα της καταπολέμησης του εγκλήματος και να μελετηθεί η δυνατότητα θέσπισης προγράμματος που θα χρηματοδοτείται από την Κοινότητα για τη στήριξη της εν λόγω συνεργασίας.(3) Η αποκτηθείσα πείρα από τη διαχείριση άλλων προγραμμάτων παρέμβασης τα οποία χρηματοδοτεί η Κοινότητα, όπως το Oisin ή το Falcone, επιβεβαιώνει την αξία ενός τέτοιου νομοθετήματος για την πρόληψη του εγκλήματος, το οποίο θα χρηματοδοτηθεί από το γενικό προϋπολογισμό της Ευρωπαϊκής Ένωσης.(4) Η μέγιστη αποτελεσματικότητα της παρέμβασης της Ευρωπαϊκής Ένωσης θα εξασφαλιστεί εάν καλύπτει όλες τις μορφές του εγκλήματος, οργανωμένου ή μη.(5) Ο πολύπλοκος χαρακτήρας του εγκλήματος στα κράτη μέλη, και η πολυμορφία των πολιτικών πρόληψης τις οποίες ακολουθούν, δημιουργούν την ανάγκη πολυτομεακών προσεγγίσεων που βασίζονται στη γνώση του εγκλήματος.(6) Το παρόν πρόγραμμα, όπως τα υπόλοιπα προγράμματα συνεργασίας στον τομέα της δικαιοσύνης και των εσωτερικών υποθέσεων, είναι προσιτό στις υποψήφιες προς προσχώρηση χώρες, προκειμένου να διευκολυνθεί η συμμετοχή τους στα σχέδια που υποστηρίζονται από το πρόγραμμα.(7) Τα μέτρα που απαιτούνται για την εφαρμογή της παρούσας απόφασης πρέπει να θεσπισθούν με τη διαδικασία της παρούσας απόφασης.(8) Στην παρούσα απόφαση περιλαμβάνεται ποσό δημοσιονομικής αναφοράς, κατά την έννοια του σημείου 34 της διοργανικής συμφωνίας της 6ης Μαΐου 1999, μεταξύ Ευρωπαϊκού Κοινοβουλίου, Συμβουλίου και Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού(3), για τη συνολική διάρκεια του προγράμματος, χωρίς εξ αυτού να θίγονται οι εξουσίες της αρμόδιας για τον προϋπολογισμό αρχής όπως ορίζονται στην συνθήκη ΕΚ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Θέσπιση του προγράμματος1. Με την παρούσα πρόταση θεσπίζεται πρόγραμμα συνεργασίας στον τομέα της πρόληψης του εγκλήματος, ονόματι "Ιπποκράτης".2. Το πρόγραμμα θεσπίζεται για την περίοδο από την 1η Ιανουαρίου 2001 έως τις 31 Δεκεμβρίου 2002.Άρθρο 2Στόχοι του προγράμματος1. Το πρόγραμμα συμβάλλει στο γενικότερο στόχο εξασφάλισης στους πολίτες υψηλού επιπέδου προστασίας, εντός ενός χώρου ελευθερίας, ασφάλειας και δικαιοσύνης. Στο πλαίσιο αυτό, προορίζεται να προωθήσει τη συνεργασία ανάμεσα σε όλους τους δημόσιους και ιδιωτικούς οργανισμούς των κρατών μελών που ασχολούνται με την πρόληψη του εγκλήματος, οργανωμένου ή μη.2. Οι υποψήφιες προς ένταξη χώρες μπορούν να συμμετέχουν στα σχέδια για να εξοικειωθούν με το κεκτημένο της Ευρωπαϊκής Ένωσης και να προετοιμαστούν για την ένταξή τους. Άλλες τρίτες χώρες μπορούν επίσης να συμμετάσχουν εφόσον αυτό εξυπηρετεί τους στόχους των σχεδίων.Άρθρο 3Πρόσβαση στο πρόγραμμα1. Στο πλαίσιο του προγράμματος συγχρηματοδοτούνται τα σχέδια τα οποία υποβάλλουν οι δημόσιοι ή ιδιωτικοί οργανισμοί της Ευρωπαϊκής Ένωσης που ασχολούνται με την πρόληψη του εγκλήματος.2. Για να είναι επιλέξιμα προς συγχρηματοδότηση, τα σχέδια πρέπει να εφαρμόζονται μεταξύ τουλάχιστον τριών κρατών μελών ή δύο κρατών μελών και μιας υποψήφιας χώρας και να εξυπηρετούν τους στόχους του άρθρου 2.3. Στο πλαίσιο του προγράμματος μπορούν επίσης να χρηματοδοτηθούν:α) ειδικά σχέδια των κρατών μελών με ιδιαίτερο ενδιαφέρον σε σχέση με τις προτεραιότητες του προγράμματος ή τη συνεργασία με τις υποψήφιες για ένταξη χώρες,β) συμπληρωματικά μέτρα των κρατών μελών, όπως σεμινάρια, συσκέψεις εμπειρογνωμόνων ή άλλες δραστηριότητες για τη διάδοση των πληροφοριών που προκύπτουν στο πλαίσιο του προγράμματος.Άρθρο 4Δραστηριότητες του προγράμματοςΤο πρόγραμμα περιλαμβάνει τις ακόλουθες μορφές δραστηριοτήτων:α) κατάρτιση,β) ανταλλαγές και πρακτικές ασκήσεις,γ) μελέτες και έρευνες,δ) συναντήσεις και σεμινάρια,ε) διάδοση των αποτελεσμάτων του προγράμματος.Άρθρο 5Χρηματοδότηση του προγράμματος1. Το ποσό δημοσιονομικής αναφοράς για την εφαρμογή του παρόντος προγράμματος κατά την περίοδο 2001-2002 ανέρχεται σε 2 εκατομμύρια ευρώ.2. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.3. Η συγχρηματοδότηση ενός σχεδίου από το πρόγραμμα αποκλείει κάθε άλλη χρηματοδότηση μέσω άλλου προγράμματος που χρηματοδοτείται από το γενικό προϋπολογισμό της Ευρωπαϊκής Ένωσης.4. Οι αποφάσεις χρηματοδότησης οδηγούν στη σύναψη συμβάσεων χρηματοδότησης μεταξύ της Επιτροπής και των διοργανωτών. Οι εν λόγω αποφάσεις και συμβάσεις υπόκεινται στο δημοσιονομικό έλεγχο της Επιτροπής και τους ελέγχους του Ελεγκτικού Συνεδρίου.5. Η χρηματοδοτική παρέμβαση από τον κοινοτικό προϋπολογισμό δεν μπορεί να υπερβαίνει το 70 % του συνολικού κόστους του σχεδίου.6. Ωστόσο, τα ειδικά σχέδια και τα συμπληρωματικά μέτρα που αναφέρονται στο άρθρο 3 παράγραφος 3, μπορούν να χρηματοδοτηθούν κατά 100 %, εντός του ορίου του 10 % του ετήσιου συνολικού ποσού που διατίθεται στο πρόγραμμα για τα ειδικά σχέδια δυνάμει του άρθρου 3 παράγραφος 3 στοιχείο α) και του 5 % για τα συμπληρωματικά μέτρα δυνάμει του άρθρου 3 παράγραφος 3 στοιχείο β).Άρθρο 6Εφαρμογή του προγράμματος1. Η Επιτροπή είναι υπεύθυνη για τη διαχείριση και την εφαρμογή του προγράμματος, σε συνεργασία με τα κράτη μέλη.2. Η Επιτροπή διαχειρίζεται το πρόγραμμα σύμφωνα με το δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων.3. Για την εφαρμογή του προγράμματος, η Επιτροπή:α) εκπονεί ετήσιο πρόγραμμα εργασίας που περιλαμβάνει ειδικούς στόχους, θέματα που παρουσιάζουν προτεραιότητα και, κατά περίπτωση, κατάλογο ειδικών σχεδίων και συμπληρωματικών μέτρων,β) αξιολογεί και επιλέγει τα σχέδια που υποβάλλουν οι οργανισμοί που αναφέρονται στο άρθρο 3.4. Η Επιτροπή υποβάλλει στην επιτροπή του άρθρου 7 τα σχέδια μέτρων που πρέπει να ληφθούν για την εκτέλεση του προγράμματος εγκαίρως ούτως ώστε τα κράτη μέλη να είναι σε θέση να τα εξετάσουν. Η εξέταση των σχεδίων που υποβάλλουν οι διοργανωτές πραγματοποιείται με τη διαδικασία της συμβουλευτικής επιτροπής του άρθρου 8. Η εξέταση του ετήσιου προγράμματος εργασίας, των ειδικών σχεδίων και των συμπληρωματικών μέτρων πραγματοποιείται με τη διαδικασία της διαχειριστικής επιτροπής του άρθρου 9.5. Εφόσον είναι συμβατά με τις σχετικές πολιτικές, η Επιτροπή αξιολογεί και επιλέγει τα σχέδια που υποβάλλουν οι διοργανωτές με βάση τα ακόλουθα κριτήρια:α) εναρμόνιση με τους στόχους του προγράμματος,β) ευρωπαϊκή διάσταση του σχεδίου και δυνατότητα συμμετοχής των υποψήφιων χωρών,γ) συμβατότητα προς τις εργασίες που έχουν αναληφθεί ή προβλέπονται στο πλαίσιο των πολιτικών προτεραιοτήτων της Ευρωπαϊκής Ένωσης όσον αφορά την πρόληψη του εγκλήματος,δ) συμπληρωματικότητα με άλλα, προηγούμενα, τρέχοντα ή μελλοντικά σχέδια συνεργασίας,ε) ικανότητα του διοργανωτή να εφαρμόσει το σχέδιο,στ) η ίδια η ποιότητα του σχεδίου από πλευράς σύλληψης, διοργάνωσης, παρουσίασης και αναμενόμενων αποτελεσμάτων,ζ) ποσό της επιχορήγησης που ζητείται από το πρόγραμμα και αντιστοιχία με τα αναμενόμενα αποτελέσματα,η) αντίκτυπος των αναμενόμενων αποτελεσμάτων στους στόχους του προγράμματος.Στα κριτήρια αυτά θα δοθεί προτεραιότητα στα πλαίσια του ετησίου προγράμματος εργασίας.Άρθρο 7Επιτροπή1. Η Επιτροπή επικουρείται από επιτροπή, στο εξής αποκαλούμενη "επιτροπή Ιπποκράτης", την οποία αποτελούν εκπρόσωποι των κρατών μελών και της οποίας προεδρεύει ο αντιπρόσωπος της Επιτροπής.2. Η επιτροπή αυτή θεσπίζει τον εσωτερικό κανονισμό της κατόπιν προτάσεως του προέδρου της βάσει των πρότυπων κανόνων διαδικασίας που έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων.3. Η Επιτροπή μπορεί να καλεί τους αντιπροσώπους των υποψήφιων προς προσχώρηση χωρών σε ενημερωτικές συναντήσεις μετά από τις συνεδριάσεις της επιτροπής.Άρθρο 8Διαδικασία της συμβουλευτικής επιτροπής1. Στις περιπτώσεις που γίνεται μνεία του παρόντος άρθρου, η Επιτροπή επικουρείται από συμβουλευτική επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των ληπτέων μέτρων. Η επιτροπή διατυπώνει τη γνώμη της επί του σχεδίου αυτού εντός προθεσμίας που μπορεί να ορίσει ο πρόεδρος ανάλογα με το επείγον του θέματος, προβαίνοντας ενδεχομένως σε ψηφοφορία.3. Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.4. Η Επιτροπή λαμβάνει ιδιαίτερα υπόψη τη γνώμη της επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.Άρθρο 9Διαδικασία της διαχειριστικής επιτροπής1. Στις περιπτώσεις που γίνεται μνεία του παρόντος άρθρου, η Επιτροπή επικουρείται από διαχειριστική επιτροπή, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των ληπτέων μέτρων. Η επιτροπή διατυπώνει τη γνώμη της επί του σχεδίου αυτού εντός προθεσμίας που μπορεί να ορίσει ο πρόεδρος ανάλογα με το επείγον του θέματος. Η γνώμη δίδεται με την πλειοψηφία που προβλέπεται από το άρθρο 205 παράγραφος 2 της συνθήκης για την ίδρυση της Ευρωπαϊκής Κοινότητας στην περίπτωση αποφάσεων τις οποίες καλείται να εγκρίνει το Συμβούλιο μετά από πρόταση της Επιτροπής. Οι ψήφοι των αντιπροσώπων των κρατών μελών στην επιτροπή σταθμίζονται με τον τρόπο που ορίζεται από το άρθρο εκείνο. Ο πρόεδρος δεν λαμβάνει μέρος στην ψηφοφορία.3. Η Επιτροπή εγκρίνει μέτρα που εφαρμόζονται αμέσως. Εντούτοις, αν τα μέτρα αυτά δεν είναι σύμφωνα με τη γνώμη που διατύπωσε η επιτροπή, τα εγκριθέντα μέτρα ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή μπορεί να αναβάλει την εφαρμογή των μέτρων που αποφάσισε για περίοδο τριών μηνών από την ημερομηνία της κοινοποίησης.4. Το Συμβούλιο μπορεί, με ειδική πλειοψηφία, να λάβει διαφορετική απόφαση εντός της προθεσμίας που προβλέπεται από την παράγραφο 3.Άρθρο 10Αξιολόγηση1. Η Επιτροπή αξιολογεί κάθε χρόνο τις δράσεις εφαρμογής προγράμματος του προηγούμενου έτους. Τα αποτελέσματα της αξιολόγησης υποβάλλονται στην επιτροπή.2. Η Επιτροπή υποβάλλει κάθε χρόνο έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή του προγράμματος. Η πρώτη έκθεση θα υποβληθεί πριν από τις 31 Ιουλίου 2002.Άρθρο 11Έναρξη ισχύοςΗ παρούσα απόφαση παράγει αποτελέσματα την ημέρα της δημοσίευσής της στην Επίσημη Εφημερίδα.Εφαρμόζεται έως τις 31 Δεκεμβρίου 2002.Λουξεμβούργο, 28 Ιουνίου 2001.Για το ΣυμβούλιοB. RosengrenΟ Πρόεδρος(1) ΕΕ C 96 E της 27.3.2001, σ. 244.(2) Γνώμη που διατυπώθηκε στις 5 Απριλίου 2001 (δεν έχει δημοσιευθεί ακόμη στην Επίσημη Εφημερίδα).(3) ΕΕ C 172 της 18.6.1999, σ. 1.